ઇકો-ફ્રેન્ડ્લી દીવામાં જ બીજી એક વરાઇટી છે ફ્લોટિંગ એલઈડી લાઇટ્સ. આ દીવા પ્લાસ્ટિકના બનેલા છે અને એમાં એક બટન-સેલ ઊભો ફિટ કરવામાં આવ્યો છે. સાથે તારમાં ફિટ કરેલો એક નાનકડો એલઈડી બલ્બ આવે છે. દીવા લગાવવા હોય ત્યારે આ તારવાળા બલ્બને સેલ પર ભરાવી દેતાં એમાં લાઇટ થશે અને જ્યારે વપરાશ પૂરો થઈ જાય ત્યારે એ લાઇટ કાઢી લેવી. આ દીવાઓ પોતાના રંગબેરંગી લુકને કારણે ખૂબ લોકપ્રિય થઈ રહ્યા છે. વળી વૅક્સ કે તેલ-ઘીની ઝંઝટ ન હોવાને લીધે બાળકો હોય એવા ઘરમાં પણ સેફ રહેશે.